એસોચેમના જણાવ્યા પ્રમાણે ઇ-કોમર્સ, નાણાકીય સેવા અને ઇન્ફર્મેશન તથા ટેક્નોલોજીની જુદી જુદી સેવા આપતી કંપનીઓનો વિકાસ થવાની મોટી આશા છે. રિપોર્ટમાં કહેવા પ્રમાણે ગતિ પકડતી કંપનીઓમાં એશિયાના ચીન અને ભારત દેશ અગ્રેસર હશે. ચીનમાં આ અંગે થોડી મુશ્કેલી આવી શકે છે, પરંતુ ભારત માટે આવી કોઇ મુશ્કેલી આવવાની શક્યતા ખૂબ જ ઓછી છે. રિપોર્ટમાં કહેવા પ્રમાણે મ્યુઝિક, એન્ટરટેઇન્મેન્ટ, રેડિયો ટેક્સી, ઇ-કોમર્સ તથા જાહેર ટ્રાન્સપોર્ટ સેવા આપતી નવી કંપનીઓનો આગામી દિવસોમાં વિકાસ વધુ થશે તથા નાણાકીય કમાણી પણ આ કંપનીઓમાં વધુ થશે.